Griasde Sinnierer, dank Da schee fia de Miah, de Du Dir gmacht host! I find des wirkle hochintressant! I muas alladings zuagem, dass i ma des ned ganz aso umfangreich vorgsteit ghabt hob, aba es stimmt scho, wia soi ma sonscht olle lokaln Variantn obdeckn. I denk es  is a guade Idee, wann ma de Listn fia de dialekt-/schbròuchwissnschåftlichn Artikl ois Referenz hernemman. Bei "normale" Artikl miass ma hoid aa an neiche (und oide) Autorn denga, dass ma de ned vaschreckan :-) Oiso daad i do fia de bisherige Toleranz votiern. Und i glaab, wann ma de Listn fia de thematisch relevantn Artikl owendn wolln, brauchad ma no eileichtnde Beispui. I persönlich dua ma ehrlich gsogt a bissl schwaar, mir de Laute olle vorzstein (wos offn, gschlossn und nasal in da Praxis genau  bedeit, is mir ned so ganz klar, aa wann i's eingtle in da Schui amoi glernt ham soiddad...). Wos i no omerkn mechad: des scho festglegte find'e soit koa Hindarungsgrund sei, des ganze amoi wirkle fundiert aufz'listn. Abgseng dodavo, dass d'Heiftn vo de Autorn, de übahaupt a Umschrift nutzn, des "helle a" gor ned à sondan á schreim. Es hod se oiso no nedamoi durchgsetzt - und wann's foisch is aa nu...? So, i muas jetz weida, oiso scheen Gruaß, :-) --Libellulia 19:58, 19. Mär. 2007 (UTC)